8 माह से पेंशन नहीं, आवेदन भी गायब
करतला ब्लाक के ग्राम पंचायत करमंदी के पेंशन भोगियों को पिछले 8 माह से भुगतान नहीं मिला है। इसमें वृद्धा, निराश्रित, विकलांग, बेवा समेत अन्य पेंशन शामिल हैं। पीड़ितों ने बताया कि गांव के आधे लोगों को पंचायत ने भुगतान किया है। शेष आधे लोगों को भुगतान तो दूर इस संबंध में जानकारी तक नहीं दी जा रही है।
हितग्राहियों ने इस पंचायत के सरपंच व सचिव के द्वारा दुव्यर्वहार करने का आरोप लगाया है। उन्होंने बताया कि ये लोग अक्सर नशे में रहते हैं। भुगतान की जानकारी मांगने पर उन्हें बैंक जाने को कहते हैं। वहां के अधिकारियों द्वारा कहा जाता है िक बार-बार वे ना आए। उनका पेंशन जमा तक नहीं हुआ है। उन्होंने बताया कि खाता को भी जमीन में फेंक दिया जाता है। 8 माह से भुगतान नहीं मिलने के कारण उन्हें जीवन यापन करने में काफी परेशानी हो रही है। इन पीड़ितों में धन साय, छतराम, ननुवा, इतवार सिंह, रंभा भाई, रामीन बाई समेत अन्य लोग शामिल हैं।
आवेदन को ही कर दिया गया गायब
पीड़ितों ने बताया कि पिछले सप्ताह आयोजित लोग सुराज अभियान के दौरान उन्होंने आवेदन जमा कराया था। लेकिन उन्हें जानकारी मिली है कि सरपंच व सचिव ने उनके आवेदन को गायब कर दिया। ऐसे में उन्हें समाधान की उम्मीद नहीं है। इसलिए वे फरियाद लगाने के लिए कलेक्टर के पास आए हंै।
hin_Deva hin_Deva hin_Deva hin_Deva hin_Deva